OpenLLM-France/wikimedia huggingface dataset:
# Francisco Aedo Carrasco

Francisco Eduardo Aedo Carrasco (Chillán, 1910eko urriaren 23a - 1974an desagerarazia) Txileko arkitekto eta Txileko Unibertsitatearen irakaslea zen. Txileko Alderdi Sozialistaren eta MIR mugimenduaren militantea, DINAk (Dirección de Inteligencia Nacional) Augusto Pinocheten diktaduran atxilotu zuen, Colombo operazioaren barruan.

## Biografia

Irakasle normalisten semea, Chillánen jaio zen 1910ean. Goi mailako ikasketak Txileko Unibertsitateko Arkitektura eta Hirigintza Fakultatean egin zituen, arkitekto titulua lortuz. Eskola honetako irakasle izatera iritsi zen Valparaisoko egoitzan hainbat hamarkadaz. 1957an berak sortutako Eraikuntza Esperimentaleko Institutuko zuzendaria izan zen. Maria Cristina Gonzalez Benedettirekin ezkondu zen, eta bi seme-alaba izan zituen. Salvador Allenderen gobernuan, Etxebizitza Ministerioko aholkulari teknikoa izan zen, Carlos Cortés Díaz ministroa zelarik. Kargu horretan Herriarentzako Etxebizitzak Eraikitzeko Estatu Enpresa sortu zuen.
1973an Txileko estatu kolpearen ondoren, Junta Militarraren lehen helburuetako bat Unitate Popularra osatzen zuten alderdiak desegitea izan zen. Horien artean, errepresio handiena jasan zutenak Alderdi Sozialista eta Alderdi Komunista izan ziren. Txileko Alderdi Sozialistako militantea, Francisco Aedo Carrasco Inteligentzia Nazionaleko Zuzendaritzako agenteek 1973ko irailaren 13an atxilotu zuten lehen aldiz, eta Txileko Estadiora eraman zuten, ondoren Estadio Nazionalera, eta, azkenik, Chacabuco Espetxe zelaira. Azkenean askatua izan zen. Bigarren atxiloketaren ondoren, 1974ko urriaren hasieran, José Domingo Cañasen esparrura eraman zuten, eta, azkenik, Cuatro Alamos espetxera, non tortura eta galdeketa lazgarriak jasan zituen. Handik, 1975eko martxoan, bere arrastoa galdu zen.
Bere izena atzerrian hildako 119 txiletarren nomina batean agertzen da, ezker muturreko taldeen arteko ustezko borroketan edo Argentinako Indar Armatuekin izandako borroketan. Nomina horiek Argentinako Lea eta Brasilgo O'dia aldizkariek ezagutzera eman zituzten. Bi argitalpen horiek zenbaki bakar bat argitaratu zuten, gero desagertzeko. Argitaratzaileen izenak eta erreferentziak faltsuak ziren. Zerrenda horietako izenak Txileko segurtasun zerbitzuek atxilotutako 119 lagunenak dira.
Familiak Aedoren inguruko gertaerak argitzeko gestio ugari egin zituen. Dena dela, ez zuten ezer lortu eta oraindiki orain inork ez daki DINAk zer egin zuen berarekin. Bere izena Comisión Nacional de Verdad y Reconciliación erakundeak plazaratutako Retting txostenean jasota dago.

## Erreferentziak

* ↑ https://www.memoriaviva.com/Desaparecidos/D-A/aedo-car.htm
* ↑ https://www.lashistoriasquepodemoscontar.cl/aedo.htm

## Ikus, gainera

* Colombo operazioa

## Kanpo estekak

* (Gaztelaniaz):Oroimenaren eta Giza Eskubideen Museoa.
* (Gaztelaniaz):Francisco Aedo "Memoria Viva" webgunean.
* (Gaztelaniaz):1367 Fundazioaren webgunea.
* Datuak: Q98645707
# Francisca de Gutierrez

Francisca de Gutierrez arkularia da. Mexiko ordezkatu zuen 1972ko Udako Olinpiar Jokoetan.

## Erreferentziak

* ↑ Francisca de Gutiérrez
* ↑ Francisca DE GUTIERREZ

## Kanpo estekak

* Datuak: Q74427623
# Franciscanita

Franciscanita silikato motako minerala da eta welinite taldearen kidea da.

## Ezaugarriak

Franciscanita silikato mineralaren formula kimikoa hau da: ${\ce {Mn2+6(V5+,\square )2(SiO4)2(O,OH)6}}$. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Franciscanite: Mineral information, data and localities.» www.mindat.org (Noiz kontsultatua: 12-05-2019).
# Frederiko VII.a Danimarkakoa

Frederiko VII.a (Kopenhage, 1808ko urriaren 6a - Glücksburg, 1863ko azaroaren 15a) Danimarkako erregea izan zen (1848-1863).
1849an Konstituzio demokratikoa idatzi zuen.

## Erreferentziak

* ↑ Lur entziklopedietatik hartua.
* Datuak: Q94941
* Multimedia: Frederik VII of Denmark / Q94941
# Frederiksberg

Frederiksberg Kopenhageko metropoliaren barnean dagoen udalerria da. 100.814 biztanleko (2012) populazioarekin Danimarkako bosgarren hiria da eta Danimarkako Hiriburu Eskualdeko bigarrena.

## Historia

Bere hasierako izena Tulehøj izan zen (danieraz muinoa esan nahi du) eta Brontze Arotik populatua izan da.
1651. urtean Frederik III.a erregeak Ny Amager izenarekin herri izaera eman zion, baina 1703. urtean Frederik IV.ak bere gaztelua bertan eraiki zuen, gaur egungo izena emanez. Herria sortuz joan zen jauregiaren inguruan eta hasieran nekazal eremua bazen ere poliki artisau eta merkatal herri bihurtu zen. Ostatu eta jatetxeak zabaldu ziren, Kopenhagetar aberatsek udan hiria utzi ingurune lasaia bilatzen baitzuten. Gainera erregeen ondoan egoteko aukera ere ematen zien.
1852an Kopenhageko udalak harresiak bota eta hiriaren mugetatik kanpora etxeak eraikitzeko baimena eman zuen. Orduan populazioak azkar egin zuen gora, 1850ean 3.000 biztanle inguru izatetik 1900an 80.000 izatera pasa zen. Biztanleriarik handiena 1920an izan zuen 120.000-ko muga gainditzean.
Garai hartan Kopenhageren mendebaldean kokatzen bazen ere, gaur egun hiriburuak erabat inguratu du eta Danimarkako udalerri dentsoena bihurtu da.

## Ondasun nabarmenak

* Frederiksberg jauregia
* Frederiksberg parkea
* Kopenhageko zoologikoa

## Hiri senidetuak

* Tartu (Estonia)
* Uppsala (Suedia)
* Bærum (Norvegia)
* Hämeenlinna (Finlandia)
* Hafnarfjörður (Islandia)

## Kanpo estekak

* (Danieraz)(Ingelesez) Webgune ofiziala
* Datuak: Q30096
* Multimedia: Frederiksberg / Q30096
# Frederiko IV.a Danimarkakoa

Frederiko IV.a (Kopenhage, 1671ko urriaren 11 - Odense, 1730eko urriaren 12a) Danimarkako eta Norvegiako (1699-1730) erregea izan zen.
Petri I.arekin bat eginik Karlos XII.aren kontra egin zuen gerra, baina Travendhal-eko bakea izenpetu behar izan zuen (1700). Baina Poltavaren ondoren, Frederiksborg-eko hitzarmenean (1720), Hego-Schleswig hartu zuen. Hezkuntza bultzatu zuen eta lurrari lotutako zergapekotza kendu (1702).

## Erreferentziak

* ↑ Lur entziklopedietatik hartua.
* Datuak: Q161059
* Multimedia: Frederik IV of Denmark / Q161059
# Frederiko VI.a Danimarkakoa

Frederiko VI.a (Kopenhage, 1768ko urtarrilaren 28a - ib., 1839ko abenduaren 3a) Danimarkako (1808-1839) eta Norvegiako (1808-1814) erregea izan zen.
Napoleonekin bat eginik, Norvegia Suediari eman behar izan zion 1814ean, Suediako Pomeraniaren eta Rügen uhartearen truke. Arteak, jakintza, nekazaritza eta merkataritza bultzatu zituen.

## Erreferentziak

* ↑ Lur entziklopedietatik hartua.
* Datuak: Q155002
* Multimedia: Frederick VI of Denmark / Q155002
# Frederiko Württembergekoa

Frederiko (alemanez: Friedrich Wilhelm Karl; Treptow an der Rega, 1754ko azaroaren 6a - Stuttgart, 1816ko urriaren 30a) Württembergeko erregea izan zen 1806tik hil zen arte. Aurretik Württembergeko duke (1797-1803) eta hautesle (1803-1806) izan zen.
Frederiko II.a Eukeni Württembergeko duke eta Sofia Dorotea Brandenburg-Schwedtekoaren semea izan zen. Karrera militarra egin zuen Frederiko Handiaren gortea eta Bavariako Ondorengotza Gerran borrokatu zuen. 1780an Augusta Brunswick-Wolfenbüttelekoarekin ezkondu zen.
1781ean Prusiako armada utzi zuen eta Sofia ahizparekin joan zen Errusiara. Han, Katalina Handiak Ekialdeko Finlandiako gobernadore izendatu zuten.
Bere lehen emaztea 1788an hil zen eta 1797an Karlota Britainia Handikoarekin, Jurgi III.a Erresuma Batukoa erregearen alabarekin ezkondu zen.
1797an bere aitaren oinordekoa izan zen Württembergeko duke bezala Frederiko III.a izenarekin. 1800. urtean Napoleonen tropek dukerria okupatu zuten eta Frederikok eta bere emazteak Vienara ihes egin zuten. 1803an Inperioaren berrantolaketa bat gertatu zen eta Württembergeko dukerria hautesle bihurtu zen.
Napoleonek, 1805eko abenduaren 26an, Württembergi erresuma bihurtzen utzi zion, frantziar armada soldaduz hornitzearen truke. Frederiko 1806ko urtarrilaren 1ean koroatu zuten errege. Erromatar Germaniar Inperio Santua utzi eta Rhineko Konfederazioarekin bat egin zuen. 1813an Frederikok bandoa aldatu eta aliatuekin bat egin zuen Napoleonen aurka.
Vienako Batzarrak 1815ean errege titulua berretsi zion eta urte horretan Germaniar Konfederazioara batu zen.
* Datuak: Q170179
* Multimedia: Frederick I of Württemberg / Q170179
# Frederiko IX.a Danimarkakoa

Frederiko IX.a Danimarkakoa izen osoa Christian Frederik Franz Michael Carl Valdemar Georg (Sorgenfri jauregia, Kongens Lyngby, 1899ko martxoaren 11 – Kopenhage, 1972ko urtarrilaren 14a) Danimarkako erregea izan zen 1912 eta 1972 bitartean.
* Datuak: Q151312
* Multimedia: Frederik IX of Denmark / Q151312
# Frederiko Karlos Hessekoa

Frederiko Karlos Luis Konstantino, Hesseko printze eta landgravea (Gut Panker, Plön, Prusiako Erresuma, 1868ko maiatzaren 1a - Kassel, 1940ko maiatzaren 28a) alemanez: Friedrich Karl Ludwig Konstantin prinz und landgraf von Hesse-Kassel. 1918ko urriaren 9an parlamentu finlandiarrak aukeratu zuen Finlandiako erregea. Hala ere, haren Alemaniako nazionalitateak eta Lehen Mundu Gerrako amaierak egoera aldatu zuten. Frederiko Karlosek tronuari uko egin zion 1918ko abenduaren 14an. Bere erregealdi laburrean zehar ezagutu zen Frederik Kaarle bezala finlandieraz. Gilen II.a Alemaniakoaren koinatua zen.
* Datuak: Q63679
* Multimedia: Prince Frederick Charles of Hesse / Q63679
# Frederiko V.a Danimarkakoa

Frederiko V.a (Kopenhage, 1723ko martxoaren 31 - ib., 1766ko urtarrilaren 14a) Danimarkako eta Norvegiako (1746-1766) erregea izan zen.
Jakintza, irakaskuntza eta merkataritza bultzatu zituen. Nekazariak libre utzi zituen. Bernstorff ministroak aplikatu zuen haren berrikuntza politika.

## Erreferentziak

* ↑ Lur entziklopedietatik hartua.
* Datuak: Q156187
* Multimedia: Frederik V of Denmark / Q156187
# Frederiko VIII.a Danimarkakoa

Frederiko VIII.a (Kopenhage, 1843ko ekainaren 3a - Hanburgo, 1912ko maiatzaren 14a) Danimarkako erregea izan zen (1906-1912).
Kristian X.a Danimarkako erregearen eta Haakon VII.a Norvegiako erregearen aita.

## Erreferentziak

* ↑ Lur entziklopedietatik hartua.
* Datuak: Q152756
* Multimedia: Frederik VIII of Denmark / Q152756
# Giovanni Battista Tommasi

Giovanni Battista Tommasi (Cortona, 1731ko urriaren 6a - Catania, 1805eko ekainaren 13a) Maltako Ordenako 73. Printze eta Maisu Nagusia 1803tik 1805era.
Gazte sartu zen Maltako Ordenan, eta urteak zeramatzala Maltara bidali zuten Emmanuel Pinto Maisu Nagusiaren ohorezko morroi izateko. Bere zerbitzua amaitzean marinel izan zen "itsasoko karabanetan". Ordenako itsas armadako komandante buru izatea lortu zuen, eta beste kargu garrantzitsu batzuk hartu zituen.
Napoleonek Malta uhartea konkistatu ondoren, zaldunak Europan zehar sakabanatu ziren. Pio VII.a Aita Santuak 1803an Tommassi Maisu Nagusia izendatu zuen. Hautatua izan ondoren, uhartetik joateko eskatu zien britainiarrei, baina ez zuen lortu. Orduan Catanian ezarri zuen bizilekua.
* Datuak: Q1379642
* Multimedia: Giovanni Battista Tommasi (GM 73) / Q1379642
# Giovanni Battista Viotti

Giovanni Battista Viotti (Fontanetto Po, 1755eko maiatzaren 12a - Londres, 1824ko martxoaren 3a) italiar biolin-jotzailea, musikagilea eta irakaslea izan zen. XVIII. mendearen bukaerako Europako biolin-jotzaile onenetako bat izan zen. G. Pugnaniren ikasle izan zen Turinen, eta errege-kaperako kide. Geroago, Alemanian, Errusian, Polonian eta Frantzian eman zituen kontzertualdiak. 1784-1789. urteetan Maria Antonietaren gorteko musikari izan zen Parisen. 1792-1798. urteetan Londresen bizi izan zen, eta denboraldi batean Errege Antzokiko zuzendari egin zuten. 1819-1822. urteetan Parisko Italiar Operako zuzendari izan zen. Lan aipagarriak ditu: 29 biolin-kontzertu, 10 kontzertu pianorako; harizko tresnetarako 21 kuarteto; 18 biolin-sonata eta beste zenbait lan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q313188
* Multimedia: Giovanni Battista Viotti / Q313188
# Giovanni Battista Venturi

Giovanni Battista Venturi (Bibbiano, Italia, 1746ko martxoaren 15a - Reggio nell'Emilia, Italia, 1822ko apirilaren 24a) fisikaria izan zen. Modenako Ingeniari Militarren Eskolan eta Paviako Unibertsitatean Fisikako irakasle izan zen. Hidraulikan egin zituen ikerketa eta lanengatik da batez ere ezaguna, baina hotsei eta koloreei buruzko ikerketak ere egin zituen. Leonhard Eulerren eta Daniel Bernoulliren garaikidea izan zen. Lazzaro Spallanzaniren ikaslea izan zen, eta apaiz ordenatu zuten 1769an.
Fisikari honen izenetik hartu zuten izena Venturi efektuak eta Venturi hodiak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q353428
* Multimedia: Giovanni Battista Venturi / Q353428
# Giovanni Boldini

Giovanni Boldini (Ferrara, 1842ko abenduaren 31 – Paris, 1931ko uztailaren 11) italiar genero eta erretratu margolaria izan zen, eta Parisen egin zuen lan bere ibilbidearen zatirik handiena.

## Iruditegia

* Autoretratua
* Giuseppe Verdiren erretratua
* John Singer Sargenten erretratua
* Robert de Montesquiouren erretratua
* Datuak: Q362003
* Multimedia: Giovanni Boldini / Q362003
# Giovanni Battista Vitali

Giovanni Battista Vitali (Bologna, 1632ko otsailaren 18a - Modena, 1692ko urriaren 12a) italiar musikagilea eta biolin-jotzailea izan zen.
Maurizio Cazzatiren ikasle izan zen. Bolonian eta Modenan kapera-maisua izan zen. Biolinerako sonataren egitura finkatzen lagundu zuen eta eragin handia izan zuen musika instrumentalean, Purcellen eta Corelliren lanetan, bereziki. Orkestra eta ahotserako Salmi concertati lana eta dantza laburrak idatzi zituen, besteak beste.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q919789
# Glasford (Illinois)

Glasford Illinoiseko herri bat da. Peoria konderrian kokatua dago. 2010ean 1.022 biztanle zituen, 2,33 kilometro koadrotan banatuta.

## Ikus, gainera

* Peoria konderria

## Kanpo estekak

* Datuak: Q1323094
# Glasgow (Kentucky)

Glasgow Kentuckyko hiri bat da. Barren konderrian kokatua dago. 2010ean 14.028 biztanle zituen, 40,01 kilometro koadrotan banatuta.

## Ikus, gainera

* Barren konderria

## Kanpo estekak

* Datuak: Q1762833
* Multimedia: Glasgow, Kentucky / Q1762833
# Glasehausen

Glasehausen Alemaniako udalerria da. Turingia estatuan dago, [[Eichsfeld (barrutia)|Eichsfeld]] barrutian. 2014an 171 biztanle zituen 2,61 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q631454
* Multimedia: Glasehausen / Q631454
# Glasgow (Delaware)

Glasgow Ameriketako Estatu Batuetako erroldak esleitutako leku bat da. New Castle konderrian dago, Delaware estatuan. 14.303 biztanle ditu, 25,706144 kilometro koadroko azaleran banatuta.

## Ikus, gainera

* New Castle konderria

## Kanpo estekak

* Datuak: Q755788
* Multimedia: Glasgow, Delaware / Q755788
# Glasgow-Londres trenaren lapurreta

Glasgow-Londres trenaren lapurreta (ingelesez Great Train Robbery) 1963ko abuztuaren 8an, osteguneko goizeko 03:00etan, Eskoziako Glasgow Central geltokitik Ingalaterrako Londres hiribko Euston geltokira zihoan Royal Mail posta zerbitzuko trenean burututako lapurreta bat izan zen. Buckinghamshire konderrian dagoen Bridego Bridge trenzubian burutu zen (gaur egun Mentmore Bridge trenzubia), Ledburn herrixkan eta Mentmore udalerritik hurbil. Denera 2,6 milioi libra esterlina inguru ohostu ziren (gaur egungo 30 milioi libra esterlina adina), diru horretako zaitirik handiena ez zen inoiz berreskuratu. Lapurreta burutu ostean poliziak hiru lapur bakarrik atzematea lortu zuen, eta zigortuetako bik ihes egitea lortu zuten.
Lapur taldearen burua Bruce Reynolds izan zen eta lapurreta burutzeko beharrezko informazioa gaur egun oraindik ere nor zen inork ez dakien "Ulsterman" ("Ulsterdarra") ezizena zuen norbaiten bidez eskuratu zuten. Tokian tokiko antolatzaileak Gordon Goody, Buster Edwards eta Charlie Wilson izan ziren, eta Brian Field taldekideak lapur taldea eta informatzailearen arteko lotura lanak burutu zituen.

## Taldekideak

Lapurretan parte hartu zutela frogatu ahal izan den taldekideak honakoak dira: Bruce Reynolds, Gordon Goody, Buster Edwards, Charlie Wilson, Jimmy Hussey, Ronnie Biggs, Tommy Wisbey, John Wheater, Jimmy White eta Brian Field. Denek 30 urteko espetxe zigorra jaso zuten.
Lapurtutako diru-saria zehatz-mehatz 2,631,684 libra esterlinek osatu zuten, kopuru gehiena libra bat eta bost libretako diru paperan.

## Kanpo estekak

* BBC News On This Day archive
* BBC News review of the case
* BBC page on Charlie Wilson's escape
* Crime Library
* ronnie-biggs-freed
* Great Train Robbery at www.crimecollection.com
# Glasgow (Mendebaldeko Virginia)

Glasgow Ameriketako Estatu Batuetako inkorporatutako herri bat da. Kanawha konderrian kokatuta dago, Mendebaldeko Virginia estatuan. 703 biztanle ditu, 1,215728 kilometro koadroko azaleran banatuta.

## Ikus, gainera

* Kanawha konderrian

## Kanpo estekak

* Datuak: Q1871967
* Multimedia: Glasgow, West Virginia / Q1871967
# Glascwm

Glascwm, ingelesez: Glascome, Galesko komunitate eta parrokia zibil bat da, Powys konderrian. Builth Wells/Llanfair-ym-Muallt udalerritik 8 miliatara dago, eta Ingalaterrako mugatik 5 miliatara. Cardiff hiriburutik 76,8 kilometrora dago.
2011ko erroldaren arabera 551 biztanle zituen.

## Kanpo estekak

* Datuak: Q13128654
* Multimedia: Glascwm / Q13128654
# Glasewitz

Glasewitz Alemaniako udalerri bat da, Mecklenburg-Aurrepomerania estatuan. Azken zentsuaren arabera 423 biztanle zituen, 15,59 kilometro koadroko azaleran..

## Kanpo estekak

* Datuak: Q671231
* Multimedia: Glasewitz / Q671231
# Glasgow (Illinois)

Glasgow Illinoiseko herri bat da. Scott konderrian kokatua dago. 2010ean 141 biztanle zituen, 2,62 kilometro koadrotan banatuta.

## Ikus, gainera

* Scott konderria

## Kanpo estekak

* Datuak: Q2671888
# Ginbalet

    Artikulu hau esku-tresnari buruzkoa da; Zuberoako mendia gaitzat duena beste hau da: «Binbaleta»
Ginbaleta daratulu txiki bat da, eskuz zulo txikiak egiteko, puntan kiribila eta T itxurako heldulekua dituena.

## Kanpo estekak

* Datuak: Q15093585
* Multimedia: Naildrills / Q15093585
# Gincrey

Gincrey Frantziako udalerria da, Meuse departamenduan dagoena, Ekialde Handia eskualdean. 2013an 64 biztanle zituen.

## Demografia
### Biztanleria

2007an Gincrey udalerrian erroldatutako biztanleak 64 ziren. Familiak 28 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 12 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 28 etxebizitza zeuden, 27 familiaren etxebizitza nagusia ziren eta 1 bigarren erresidentzia bat zen. Etxebizitza guzti hauek 28etxeak ziren. 27 etxebizitza nagusietatik 21 bere jabearen bizilekua ziren, 5 alokairuan okupaturik zeuden eta 1 doan lagata zegoen; 5 etxek hitu gela zituzten, 4 etxek lau zituzten eta 18 etxek bost zituzten. 24 etxek euren parking plaza propioa zuten azpian. 11 etxetan ibilgailu bat zegoen eta 14 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Gincrey udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 4 | 85-89 | 0 |
| 0 | 80-84 | 0 |
| 4 | 75-79 | 0 |
| 4 | 70-74 | 4 |
| 0 | 65-69 | 0 |
| 4 | 60-64 | 0 |
| 4 | 55-59 | 0 |
| 0 | 50-54 | 8 |
| 4 | 45-49 | 8 |
| 4 | 40-44 | 0 |
| 4 | 35-39 | 0 |
| 0 | 30-34 | 0 |
| 0 | 25-29 | 4 |
| 0 | 20-24 | 0 |
| 8 | 15-19 | 4 |
| 0 | 10-14 | 4 |
| 0 | 5-9 | 0 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 39 ziren, horien artean 29 aktiboak ziren eta 10 inaktiboak ziren. 29 pertsona aktiboetatik 26 lanean zeuden (15 gizon eta 11 emakume) eta 3 langabezian zeuden (1 gizon eta 2 emakume). 10 pertsona inaktiboetatik 2 erretiraturik zeuden, 1 ikasten zegoen eta 7 "bestelako inaktibo" gisa sailkaturik zeuden.

### Ekonomia jarduerak

2000. urtean Gincrey udalerrian 9 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q652991
* Multimedia: Gincrey / Q652991
# Gindorf

Gindorf Alemaniako udalerria da. Renania-Palatinatua estatuan kokatuta dago, [[Eifel Bitburg-Prüm barrutia|Eifel Bitburg-Prüm]] barrutian. 2014an 318 biztanle zituen 6,57 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q653423
* Multimedia: Gindorf / Q653423
# Ginarte

Ginarte (frantsesez eta ofizialki: Guinarthe-Parenties; okzitanieraz Guinarte-Parentias) Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q190914
* Multimedia: Guinarthe-Parenties / Q190914
* ↑ Euskaltzaindiaren 149. araua: Euskal Herri inguruko exonimoak